ஜெயலலிதாவின் அண்ணன் மகள் தீபா, 'எம்.ஜி.ஆர். அம்மா தீபா பேரவை'யை கடந்த 24ம் தேதி தொடங்கினார். மாநிலத் தலைவராக சரண்யாவும், மாநிலச் செயலாளராக ராஜாவும், பொருளாளராக தீபாவும் நியமிக்கப்பட்டனர். ராஜா நியமனத்துக்கு எதிர்ப்பு கிளம்பியதால் அந்தப்பதவியையும் தீபா கவனித்து வருகிறார். இந்த சூழ்நிலையில் பிப்ரவரி 25ம் தேதி புதிய நிர்வாகிகள் பட்டியல் வெளியிடப்படும் என்று பேரவை சார்பில் அறிவிக்கப்பட்டது. ஆனால் இதுவரை அறிவிக்கப்படவில்லை. இதனால் தீபாவின் ஆதரவாளர்கள் அதிருப்தி அடைந்துள்ளனர். இந்தப் பட்டியல் வெளியிடுவதில் ஏற்பட்டுள்ள தாமதத்துக்கு குடும்ப அரசியலே காரணம் என்கின்றனர் பேரவையில் உள்விவரம் தெரிந்தவர்கள்.